Diari Oficial de la Generalitat Valenciana


Sumari del DOGV 9351, del 31-05-2022 (2022/4572)

RESOLUCIÓ de 19 de maig de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per un import de 782.635 euros. (Expedient 22.002/22-068).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9351

Data del DOGV
:   31-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4572


Data del document
:   19-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de maig de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per un import de 782.635 euros. (Expedient 22.002/22-068). [2022/4572]  
  
L'ofensiva militar de la Federació Russa a Ucraïna, iniciada el 24 de febrer de 2022, ha provocat la destrucció d'infraestructures civils i la pèrdua de vides humanes, forçant els civils a fugir de les seues llars. Moltes persones segueixen atrapades en zones de conflicte creixent i sense poder satisfer les seues necessitats bàsiques, com la provisió d'aliments, aigua i medicina.  
Per tot això i donant-se les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, s'ha aprovat el Decret 51/2022, de 6 de maig, del Consell, que aprova les bases reguladores per a la concessió directa, per raons humanitàries, d'intervencions d'emergència amb la població ucraïnesa afectada per la crisi humanitària provocada per la invasió de les tropes russes a Ucraïna.  
La Conselleria de Participació, Transparència, Cooperació i Qualitat Democràtica, per a donar cobertura pressupostària a aquesta situació d'emergència, proposa la inclusió d'una nova línia de subvenció de concessió directa, art. 168.1.C, en l'annex de transferències i subvencions corrents, del programa 134.10, Cooperació internacional al desenvolupament, per un import de 782.635 euros, i destinar per al seu finançament disponibilitats per aquest mateix import, existents en la línia de concurrència competitiva S8054, «Subvencions per a atenció d'emergències davant de fenòmens naturals o catàstrofes humanitàries (CAHE)», del mateix capítol i programa, crèdit que no està afecte a compromisos pendents, ni vinculat a finançament condicionat.  
A aquest efecte i en virtut del que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 134.10, Cooperació internacional al desenvolupament, que suposen:  
2) La inclusió d'una nova línia de subvenció de concessió directa, art. 168.1.C S1064, amb les dades descriptives, els beneficiaris i l'import que es detallen a continuació, d'acord amb el Decret 51/2022, de 6 de maig, del Consell:  
  
Codi: S1064 Denominació: «Intervencions d'emergències a la població ucraïnesa provocades per la invasió de les tropes russes a Ucraïna»  
Import 782.635,00 Beneficiaris previstos: entitats beneficiàries detallades en el Decret 51/2022, del Consell, i per imports que consten en aquest.  
Regulació concessió directa art.168.1.c Llei 1/2015, de 6 de febrer. Descripció i finalitat: intervencions d'emergències a la població ucraïnesa provocades per la invasió de les tropes russes a Ucraïna.  
Publicar dades SI Aportació Generalitat: 782.635,00  
 Aportació externa: 0,00  
  
  
  
València, 19 de maig de 2022.- El conseller d'Hisenda i Model Econòmic: Arcadi España García.